**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**Д О К Л А Д Н А З А П И С К А**

**ОТ ХАМДИ МУСТАФА – ЗАМ. КМЕТ НА ОБЩИНА ПЪРВОМАЙ**

**Относно: Определяне на маломерни имоти от общинския поземлен фонд на с.Искра, с.Караджалово и с.Добри дол, общ.Първомай, които могат да се отдават под наем за една година, без търг или конкурс**

ДАМИ И ГОСПОДА ОБЩИНСКИ СЪВЕТНИЦИ,

Съгласно разпоредбата на чл.24а, ал.7 от Закона за собствеността и ползването на земеделските земи (ЗСПЗЗ), Общинският съвет по предложение на кмета на общината определя маломерни имоти от общинския поземлен фонд, които могат да се отдават под наем за една година без търг или конкурс.

Това е заложено и в чл.30, ал.6 от Наредбата за реда за придобиване, управление и разпореждане с общинско имущество.

"Маломерни имоти" по смисъла на чл. 24а, ал.7 от ЗСПЗЗ, са имоти с площ до 10 дка, съгласно § 2б от Допълнителни разпоредби на ЗСПЗЗ.

С изпълнението на тази разпоредба на закона, отдаването на тези земеделските имоти под наем за една стопанска година на земеделски стопани се осъществява в кратки срокове, заплащането на наемната цена се извършва еднократно при подписване на договора, за който не се изисква да бъде вписан в Агенция по вписванията.

„Стопанска година” по смисъла на § 2 от Допълнителните разпоредби на Закона за арендата в земеделието е времето от 1 октомври на текущата година до 1 октомври на следващата година.

Във връзка с изложеното е изготвен списък на допълнителни маломерни имоти от землищата на с.Искра, с.Караджалово и с.Добри дол, община Първомай, описани в Приложение № 1.

**Предвид изложената фактическа обстановка Ви предлагам следното**

**Р Е Ш Е Н И Е:**

**На основание чл.21 ал.1 т.8 от Закон за местното самоуправление и местна администрация, чл.24а, ал.7 от Закона за собствеността и ползването на земеделските земи и чл.30, ал.6 от Наредбата за реда за придобиване, управление и разпореждане с общинско имущество, Общински съвет гр. Първомай:**

**І. Определя маломерни имоти от общинския поземлен фонд на Община Първомай за землище с.Искра, землище с.Караджалово и землище с.Добри дол, които могат да се отдават под наем за една година (считано от 1 октомври на текущата година до 1 октомври на следващата година), без търг или конкурс,** съгласно *Приложение № 1*, неразделна част от настоящото решение.

**II.** Възлага на Кмета на Община Първомай да сключва договори за наем за имотите, описани в *Приложение № 1*, без търг или конкурс за срок от една година.

**Мотиви:** настоящето решение се приема на основание чл.21 ал.1 т.8 от Закон за местното самоуправление и местна администрация, чл.24а, ал.7 от Закона за собствеността и ползването на земеделските земи, чл.30, ал.6 от Наредбата за реда за придобиване, управление и разпореждане с общинско имущество, във връзка с използване на земите от ОПФ за земеделски дейности и изпълнение на бюджета на общината.

**Приложение:** Списък на маломерни имоти от ОПФ на Община Първомай за землище с.Искра, землище с.Караджалово и землище с.Добри дол – Приложение № 1.

**ВНОСИТЕЛ:**

**ХАМДИ МУСТАФА**

*Заместник кмет на община Първомай*